Daou zevezh mell-droad a chom da c’hoari a-raok fin ar c’houlzad 2001-2002. Den ne oar ha c’hoari a raio skipailhoù an Oriant ha Gwengamp, ha memes hini Roazhon, er rummad kentañ er bloaz o tont. Un tammig gwelloc’h eo an traoù evit Gwengamp, zo bet trec’h war footballerien Bourdel er Roudourou, met Roazhon, bet trec’het gant Metz e Lorren, n’eo ket sur tamm ebet ken e chomo er rummad-se er c’houlzad o tont. Er plas diwezhañ emañ paotred an Oriant, kollet ganto e Naoned, hiviziken. A bouez-tre e vo daou grogad diwezhañ ar c’houlzad evit an tri c’hlub breizhat-se, me ’lâr deoc’h.